《上张鄮西明府三首 其三》
明代·卢楠

御史清霜钺，危肠结祸胎。敢辞豺虎饲，无异犬羊材。

魏阙书难上，秦庭哭未回。条风吹北极，天意起寒灰。

作者简介：大名府浚县人，字少楩，一字子木。国子监生。才高，好使酒骂座。工古文，不喜为八股，故屡试不利。负才忤知县，被诬杀人，系狱数年。谢榛为奔走京师诉冤，及知县易人，始获平反。终以积习难改，落魄卒。有《蠛蠓集》。